el en el el en en el el el el el el el el el el en fr el en el el el el en ca el el el el el el el el el es en es el es el es en el el el el el el el el el el el el el el el el el el el el el el en en fr en el
Ρεύμα: Οι τρεις άξονες και τα κίνητρα για την επιδότηση των λογαριασμών – Παρεμβάσεις για το φυσικό αέριο – Μύκονος Ειδήσεις | Μύκονος Ενημέρωση | Νέα Μυκόνου | Xplore Mykonos News
Την ερχόμενη εβδομάδα αναμένεται να ανακοινωθούν οι νέες παρεμβάσεις της κυβέρνησης στους λογαριασμούς του ηλεκτρικού ρεύματος εν όψει του δύσκολου, ενεργειακά, χειμώνα, όπως ανακοίνωσε και ο πρωθυπουργός Κυριάκος Μητσοτάκης, στην πρόσφατη συνάντησή του με την Πρόεδρο της Δημοκρατίας, Κατερίνα Σακελλαροπούλου. Οι αποφάσεις βρίσκονται στο τελικό στάδιο με το επιτελείο να σχεδιάζει ένα πλάνο κλιμακωτών παρεμβάσεων αλλά και κινήτρων στα νοικοκυριά ώστε να μειωθεί η κατανάλωση και κατ’ επέκταση να ανακουφιστούν οικονομικά από το κόστος της ηλεκτρικής ενέργειας. Το πλάνο που θα έχει εφαρμογή από τον Οκτώβριο προβλέπει επιδοτήσεις για όλους, νοικοκυριά και επιχειρήσεις, για α’ κατοικία και εξοχικά και με πρόσθετο μπόνους για όσους μειώσουν την κατανάλωση 15%.
Οπως αναφέρει η εφημερίδα Τα Νεα σχεδιάζεται η καθιέρωση τριών μηνιαίων κλιμακίων κατανάλωσης. Αυτά θα ξεκινήσουν από την χαμηλότερη δυνατή κατανάλωση, το δεύτερο κλιμάκιο θα περιλαμβάνει ένα εύρος ενδιάμεσης κατανάλωσης και το τρίτο τις υπόλοιπες κιλοβατώρες υψηλότερης κατανάλωσης. Σύμφωνα με το δημοσίευμα, κάθε μήνα θα ανακοινώνονται τρεις κλιμακωτές επιδοτήσεις που θα αντιστοιχούν στις αντίστοιχες τρεις κατηγορίες κατανάλωσης με την υψηλότερη ενίσχυση να δίνεται στο χαμηλότερο κλιμάκιο.
Παράλληλα όσοι καταναλωτές ανήκουν στο κλιμάκιο της υψηλότερης κατανάλωσης και κάψουν κατά 15% λιγότερες κιλοβατώρες σε σχέση με την περσινή αντίστοιχη περίοδο θα παίρνουν έξτρα επιδότηση.
Παρεμβάσεις και στο φυσικό αέριο
Αναμένεται παρέμβαση στο φυσικό αέριο χωρίς μοντέλο εξοικονόμησης, η οποία θα χρηματοδοτηθεί από το κράτος και τη ΔΕΠΑ. Ουσιαστικά θα ακολουθηθεί κι εδώ ένα μοντέλο επιχορήγησης ίδιο με αυτό για τους λογαριασμούς του ηλεκτρικού ρεύματος.
Επιδότηση στο πετρέλαιο θέρμανσης
Το πρωί του Σαββάτου ο Αδωνις Γεωργιάδης επανέλαβε πως «ο πρωθυπουργός στην ομιλία του στη ΔΕΘ είχε ανακοινώσει ότι επίκειται σχέδιο για τη μείωση της τιμής στην αντλία» βάζοντας ξανά στο προσκήνιο την «επιδότηση στην αντλία» ύψους περίπου 0,25 ευρώ, που θα ρίξει σημαντικά την τιμή που αγοράζουν οι καταναλωτές το πετρέλαιο θέρμανσης. «Όπως ακριβώς χειριστήκαμε την αύξηση στο ρεύμα, βάζοντας έκτακτο φόρο στα κέρδη των εταιρειών παραγωγής, έχοντας συγκεντρώσει μέχρι σήμερα περίπου 2 δισ. στην πηγή που έχουν επιστρέψει στους καταναλωτές ως επιδότηση στους λογαριασμούς, κατά τον ίδιο ακριβώς τρόπο θα υπάρξει παρέμβαση και στα καύσιμα που θα ανακοινώσει ο αρμόδιος υπουργός» τόνισε ο κ. Γεωργιάδης και πρόσθεσε: «Αυτή η κυβέρνηση δεν θα αφήσει τους Έλληνες πολίτες μόνους τους σε αυτή την κρίση».
Ακολουθήστε μας στα social media του XploreMykonosNews.gr
Κάντε εγγραφή και στο κανάλι μας στο YouTube
Ακολουθήστε μας και στο Νο1 lifestyle & travelling περιοδικό της Μυκόνου XploreMykonosMagazine.com
Φυσικό αέριο: Νωρίτερα ο χειμώνας στην Ευρώπη λόγω της La Nina
Πόλεμος στην Ουκρανία: Πυρηνικός συναγερμός σε όλο τον πλανήτη
Τουρισμός: Καλοκαίρι μέσα στο φθινόπωρο – Ποιοι προορισμοί καταγράφουν ρεκόρ
Ενεργειακή κρίση: Στη δουλειά με κουβέρτες, σβηστά φώτα παντού – Τα ακραία σενάρια για τον χειμώνα στην Ευρώπη
Νάξος: Το project «Naxos, Smart Island» αποκαλύπτεται – Τι περιλαμβάνει
Πατήστε για κοινοποίηση στο Facebook(Ανοίγει σε νέο παράθυρο)
Κλικ για κοινοποίηση στο Twitter(Ανοίγει σε νέο παράθυρο)
Πατήστε για να μοιραστείτε στο WhatsApp(Ανοίγει σε νέο παράθυρο)
Κλικ για κοινοποίηση στο LinkedIn(Ανοίγει σε νέο παράθυρο)
Κλικ για κοινοποίηση στο Pinterest(Ανοίγει σε νέο παράθυρο)
Πατήστε για να μοιραστείτε στο Telegram(Ανοίγει σε νέο παράθυρο)
Κλικ για κοινοποίηση στο Reddit(Ανοίγει σε νέο παράθυρο)
Tags: NEWS CYCLADES, NEWS GREECE, NEWS MYKONOS, XPLOREMYKONOSNEWS.GR, ΕΙΔΗΣΕΙΣ, ΕΙΔΗΣΕΙΣ ΕΛΛΑΔΑ, ΕΙΔΗΣΕΙΣ ΜΥΚΟΝΟΣ, ΕΙΔΗΣΕΙΣ ΜΥΚΟΝΟΥ, ΕΝΕΡΓΕΙΑΚΗ ΚΡΙΣΗ, ΕΝΗΜΕΡΩΣΗ ΕΛΛΑΔΑ, ΕΝΗΜΕΡΩΣΗ ΚΥΚΛΑΔΕΣ, ΕΝΗΜΕΡΩΣΗ ΜΥΚΟΝΟΣ, ΚΥΚΛΑΔΕΣ ΕΙΔΗΣΕΙΣ, ΚΥΚΛΑΔΕΣ ΕΝΗΜΕΡΩΣΗ, ΚΥΚΛΑΔΕΣ ΝΕΑ, ΜΥΚΟΝΟΣ ΕΙΔΗΣΕΙΣ, ΜΥΚΟΝΟΣ ΕΝΗΜΕΡΩΣΗ, ΝΕΑ ΜΥΚΟΝΟΥ, ΡΕΥΜΑ, ΤΑ ΝΕΑ ΤΗΣ ΜΥΚΟΝΟΥ, ΦΥΣΙΚΟ ΑΕΡΙΟ
Πότε θα γίνει μπλακ άουτ στο ρεύμα στην Ευρώπη – Τα σενάρια του Bloomberg
Μύκονος: Φωτογραφίες από τη βάφτιση των δίδυμων κοριτσιών του Σάκη Τανιμανίδη και της Χριστίνας Μπόμπα